laion/Wikipedia-Exotic huggingface dataset:
סינתזה מוחלטת

סינתזה מוחלטת או סינתזה טוטלית (באנגלית: Total synthesis) היא סינתזה כימית של מולקולה מורכבת, בדרך כלל חומר טבע, מחומרי גלם פשוטים, וזמינים מסחרית. באופן היסטורי, הסינתזה המוחלטת התפתחה בד בבד עם הכימיה האורגנית, ושימשה כבמה מרכזית להצגה של מגיבים חדשים, תגובות אורגניות ומתודולוגיות סינתטיות. פיתוח של תהליך סינתטי מוחלט, מצריך ידע רב ומעמיק במדע הכימיה האורגנית, בדגש על תגובות אורגניות, טכניקות אנליטיות לזיהוי והפרדה של חומרים, היבטים סטריאוכימיים, שיקולים קינטיים ותרמודינמיים, ובמידה רבה מאוד, יצירתיות וכושר המצאה. בשל כך, הסינתזה המוחלטת, נחשבת בעיני רבים, כפסגה של מדע הכימיה האורגנית. מטרת הסינתזה המוחלטת היא לייצר באופן מלאכותי (סינתטי) מולקולה מורכבת בעלת חשיבות מסחרית, כגון תרופות. בדרך כלל, מולקולת המטרה של הסינתזה המוחלטת תהה חומר טבע שזוהה ובודד ממקור ביולוגי. היתרון שבביצוע סינתזה מוחלטת עשוי להיות מסחרי, שכן לעיתים קרובות, המקור הביולוגי לחומר הטבע אינו מסוגל לספק את הביקוש לחומר זה, בהיבט של כמות החומר המיוצרת או הקושי הכרוך בבידודו והפקתו מהמקור הביולוגי. מטרות נוספות, של הסינתזה המוחלטת, עשויה להיות פיתוח שיטות לזיהוי מבנה ופעילות של חומרים, או כחלק מבחינה של תגובה סינתטית חדשה. בדרך כלל מולקולות המטרה של הסינתזה האורגנית הן בעלות מורכבות כימית גבוהה, הבאה לידי ביטוי בכמות הגבוהה של האטומים במולקולה, בריבוי של קבוצות פונקציונליות ובנוכחות של מרכזים כיראליים רבים. סיבות אלו, מחייבות תכנון קפדני וייסודי של הסינתזה (ראו אנליזה רטרו-סינתטית), תוך תשומת לב רבה לכמות השלבים הכוללת ולניצולת הכימית של כל שלב, ובנוסף יש חשיבות קריטית ליכולת לבצע תגובות אסימטריות, או תגובות בעלות עודף אננטיומרי מובהק (ראו סינתזה אסימטרית). הסינתזה המוחלטת של מורפין (על ידי Kenner Rice): הערה: ייצור תעשייתי של מורפין (ושאר נגזרותיו) נעשה בשיטה חצי-סינתטית כשחומר הגלם מופק מפרחי האופיום. הסיבה לכך, קשורה לכלכליות של התהליך הסינתטי המוחלט. הסינתזה המוחלטת של Oseltamivir תרופה אנטי ויראלית לטיפול בשפעת - המיושמת באופן תעשייתי: סינתזה אורגנית אנליזה רטרו-סינתטית חומר טבע מדיה וקבצים בנושא סינתזה מוחלטת בוויקישיתוף סינתזה מוחלטת של מגוון מולקולות ארכיון סינתזה מוחלטת(הקישור אינו פעיל), באתר synArchive K. C. Nicolaou* and Scott A. Snyder, The essence of total synthesis, ‏August 17, 2004 K. C. Nicolaou, Organic synthesis: the art and science of replicating the molecules of living nature and creating others like them in the laboratory, ‏2014 Mar 8
הר בלפור

הר בלפור (באנגלית: Mount Balfour) הוא הר הממוקם על קו פרשת המים של אמריקה, בגבול בין פרובינציית קולומביה הבריטית ופרובינציית אלברטה בקנדה. ההר נמצא ברכס ואפוטיק בהרי הרוקי הקנדיים, גובה הפסגה 3,284 מטרים מעל פני הים והיא הפסגה ה-71 בגובהה באלברטה, וה-113 בגובהה בקולומביה הבריטית.  שמו של ההר ניתן לו על ידי ג'יימס הקטור בשנת 1859 והוא נקרא על שם פרופסור ג'ון האטון בלפור, הבוטנאי הסקוטי, והמורה באוניברסיטת אדינבורו, בה הקטור למד. השם אומץ רשמית ב-30 ביוני 1900. על שמו של בלפור נקרא גם מעבר בלפור. הראשונים שטיפסו על ההר היו סי. אל. נויס (C.L. Noyes), סי. אס. תומפסון (C.S. Thompson), ג'י. אם. ויד (G.M. Weed), ממועדון הטיפוס האפאלאצ'י (Appalachian Mountain Club), בשנת 1898. מדיה וקבצים בנושא הר בלפור בוויקישיתוף הר בלפור באתר ממשלת קולומביה הבריטית תיאור הר בלפור באתר peakfinder פסגות אלברטה לפי גובהן פסגות קולומביה הבריטית לפי גובהן מקור שמו של הר בלפור מידע על המטפסים הראשונים, באתר peakfinder ערך זה הוא קצרמר בנושא גאוגרפיה של קנדה ובנושא הרים. אתם מוזמנים לתרום לוויקיפדיה ולהרחיב אותו.
איילת פישבך

איילת פישבך (Fishbach) היא פסיכולוגית ישראלית, חוקרת כלכלה התנהגותית, פרופסור בבית הספר למנהל עסקים באוניברסיטת שיקגו. פישבך נולדה וגדלה בקיבוץ יגור. השלימה תואר ראשון בפסיכולוגיה ובחינוך באוניברסיטת תל אביב (1992) והמשיכה לתואר שני (1995) ולתואר שלישי (1999) בפסיכולוגיה באותה אוניברסיטה, כולם בהצטיינות יתרה. לאחר פוסט-דוקטורט באוניברסיטת מרילנד (2000–2002) הצטרפה כחברת סגל לקבוצת הכלכלה ההתנהגותית של ריצ'רד ת'יילר בבית הספר למנהל עסקים של אוניברסיטת שיקגו. בשנת 2009 הועלתה לדרגת פרופסור. מחקרה עוסק במוטיבציה ובשליטה עצמית בתחומים של מכון כושר, מתן תרומות ובסבלנות. עמוד מרצה באתר אוניברסיטת שיקגו איתן אבריאל, "לכלכלנים אין מודל לשליטה עצמית, כי מבחינתם זו לא בעיה. תיילר הראה שבני אדם אינם רציונלים", באתר TheMarker‏, 13 באוקטובר 2017 אורן הוברמן, מה מכשיל את כל הדיאטות?, באתר כלכליסט, 30 באוגוסט 2012 ערך זה הוא קצרמר בנושא אישים ובנושא כלכלה. אתם מוזמנים לתרום לוויקיפדיה ולהרחיב אותו.
פולמון מאתונה

האם התכוונתם ל... פולמון מאתונה (סכולארכס) – ראש האקדמיה האפלטונית, חי במחצית השנייה של המאה ה-4 והמחצית הראשונה של המאה ה-3 לפנה"ס פולמון מאיליון – פילוסוף סטואי מהמאה ה-2 לפנה"ס
הר פילד (קולומביה הבריטית)

הר פילד (באנגלית: Mount Field) הוא הר הממוקם כ-10 קילומטרים מהעיר פילד בפרובינציית קולומביה הבריטית בקנדה. ההר שוכן בהרי הרוקי הקנדיים, בשטח הפארק הלאומי יוהו. ממוקם ליד העיירה פילד, הר פילד מתנשא לגובה של כ 1300 מטר מעל העמק הפך לאתר טיפוס הרים קלאסי בהרי הרוקי. הפסגה שלו מתנשאת לגובה 2635 מ' מעל פני הים. אתר פצלי ברג'ס ממוקם מתחת לרכס המקשר בין הר פילד לבין הר ואפטה. שמו של ההר ניתן לו בשנת 1884, והוא נקרא על שם סירוס וסט פילד, אשר הקים את קו הטלגרף האטלנטי הראשון בשנת 1858, והיה אורח של הרכבת הפסיפית קנדית, בטקס קריאת תחנת רכבת, וההר הסמוך על שמו. השם אומץ רשמית ב-1 במרץ 1904. הר פילד באתר ממשלת קולומביה הבריטית תיאור הר פילד מתן שמו של ההר, באתר peakfinder Mt. Field Ski Ascent – Canadian Rockies Classic, LIFE OUTDOORS, ‏23-4-2013 הביוגרפיה של סירוס וסט פילד אתר השמות הרשמי של ממשלת קולומביה הבריטית
הר פילד (פירושונים)

האם התכוונתם ל... הר פילד (אנטארקטיקה) – הר באנטארקטיקה הר פילד (טסמניה) – הר בטסמניה שבאוסטרליה הפארק הלאומי הר פילד בטסמניה שבאוסטרליה הר פילד (קולומביה הבריטית) – הר בקולומביה הבריטית שבקנדה הר פילד (ניו המפשיר) – הר בניו המפשיר שבארצות הברית גבעת פילד – גבעה בקולומביה הבריטית פילד
פטר אוניקאצ'י

פטר סמואל אוניקאצ'י (באנגלית: Peter Samuel Onyekachi; נולד ב-6 במאי 1994) הוא כדורגלן ניגרי/ישראלי המשחק בהפועל עכו בעמדת החלוץ. אוניקאצ'י התחיל את הקריירה שלו בקבוצת אביה ואריורס. לקראת עונת 2015 חתם באנימבה אבה. ב-15 בפברואר 2015 אוניקאצ'י ערך את הופעת הבכורה שלו בקבוצה בניצחון 3–0 נגד בפלס דה בורגו במסגרת מוקדמות ליגת האלופות האפריקאית. במשחק זה גם כבש את שער הבכורה שלו בקבוצה. ב-14 באוגוסט 2017 חתם בהפועל עכו מליגת העל. אוניקאצ'י רשם 31 משחקי ליגה במדי עכו ולא כבש אף שער. ב-18 ביולי 2018 חתם בהפועל כפר סבא, בה שיחק עונה אחת והיה שותף לחזרה של הקבוצה לליגת העל. ב-7 במרץ 2020, חתם בסונג לאם נגהה אן מליגת העל הווייטנאמית. ב-14 באוקטובר 2021 חתם בהפועל פתח תקווה. בשנת 2022 חתם בהפועל ניר רמת השרון. ב-16 בינואר 2024 הושאל לעירוני קריית שמונה עד לסיום העונה.ב-4 בספטמבר 2024 חתם בהפועל עכו. פטר אוניקאצ'י, באתר Transfermarkt פטר אוניקאצ'י, באתר Soccerway פטר אוניקאצ'י, באתר FootballDatabase.eu דורון בן דור, ‏מוליץ' ואוניקאצ'י חתמו בעכו, קשר בלגי ייבחן, באתר ONE‏, 14 באוגוסט 2017 קובי פורטל, טריקו גטהו ופיטר אוניאצ'קי חתמו בהפועל כפר סבא, באתר דאבל פס, 18 ביולי 2018 יגאל גולדשטיין, ‏רשמי: פיטר אוניקאצ`י חתם בעירוני ק"ש, באתר ערוץ הספורט, 16 בינואר 2024 ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יעירוני רעיוני

השיר יעירוני רעיוני הוא שיר חצות שחיבר רבי יהודה הלוי. בשיר מתוארת תפילת חצות ליל שנעשית מתוך ערגה לקרבת ה', "לחזות בנועם ה' ולבקר בהיכלו", ובה שוטח המתפלל את תחנוניו ואת שבח הבורא. העונג שלו בתפילתו כה גדול עד שהוא מבקש מהלילה להימשך ומהבוקר להתאחר. באקרוסטיכון השיר נרמז שם המחבר, יהודה. החריזה היא בסירוג השורות. הפיוט משמש כפתיחה לאשמורות (הסליחות) שנוהגים לומר יהודי תימן בחודש אלול ובעשרת ימי תשובה. כמו יתר האשמורות זכה שיר זה לפירוש מאת הרב יחיא צאלח. הראי"ה קוק כתב שיר זה בפנקסיו בנוסח שונה מעט, נוסח שהודפס גם בסידורו עולת ראי"ה והיה מושר על ידו בחצות הלילה בליל הושענא רבה ובליל שבועות, בסיום שמחת בית השואבה ובסיום ההקפות השניות. השינוי העיקרי בנוסח הראי"ה הוא במילה הראשונה - בנוסח הראי"ה השיר נפתח במילים ישאלוני רעיוני. לשיר קיים לחן מסורתי אצל יהודי תימן, וכן לחן של הראי"ה קוק שנרשם על ידי מאיר שמעון גשורי וגרסה דומה אך שונה במקצת שהרב הנזיר הנחיל לתלמידיו ולבנו. יעירוני רעיוני, בביצוע איתמר מדינה ואדיר ושדי, באתר יוטיוב יעירוני רעיוני, באתר הספרייה הלאומית זאב קיציס, ישאלוני רעיוני – גרסת הרב קוק, באתר הפיוט והתפילה השיר ישאלוני רעיוני בלחנו של הרב הנזיר, בביצוע ישי ריבו השיר ישאלוני רעיוני מתוך "קבצים בכתב יד קדשו" של הרב קוק, בויקיטקסט על פי ספר תהלים, פרק קל"ב, פסוק ד' "אם אתן שנת לעיני". בנוסח יהודי תימן הנאמר באשמורות אומרים כאן, כאשר הסליחות נאמרות לפנות בוקר, "סוף לילה". על פי ספר תהלים, פרק כ"ז, פסוק ד'. על פי ספר תהלים, פרק כ"ב, פסוק ד' ואתה קדוש יושב תהלות ישראל. על פי ספר תהלים, פרק ט"ז, פסוק ז': אברך את ה' אשר יעצני. ראו ספר יחזקאל, פרק כ"ז, פסוק י"ז ובמפרשיו. נראה שריה"ל פרשו כמאכל מתוק, ולא כבושם. על פי ספר תהלים, פרק כ"ב, פסוק ט"ו הָיָה לִבִּי כַּדּוֹנָג נָמֵס בְּתוֹךְ מֵעָי. בהשראת ספר יהושע, פרק י', פסוק י"ב: שמש בגבעון דום וירח בעמק איילון. ביטוי זה שהוא שיא הדבקות המובע בשיר בנוי משילוב שני פסוקים: מגילת שיר השירים, פרק א', פסוק י"ב עד שהמלך במסבו, וספר דברי הימים א', פרק ד', פסוק כ"ג עם המלך במלאכתו. על פי ספר בראשית, פרק ט', פסוק כ"ה, בקללת נח לכנען. וראו תלמוד בבלי, מסכת קידושין, דף כ"ב, עמוד ב' שעבד עברי נרצע משום ששמע במעמד הר סיני "כי לי בני ישראל עבדים" ולא עבדים לעבדים והלך וקנה אדון לעצמו. ובשיר עבדי זמן וכן בספר הכוזרי מאמר ה, כד-כה מבאר ריה"ל שהעבדות לכל גורם שהוא מלבד ה' היא עבדות לעבדים, ורק עבדי ה' הם החופשיים. לכן כאן, בשעת הווידוי, מתוודה הוא על כך שהיה עבד לעבדים, ולא עבד לה' לבדו. מארי סאלם (שלום) עוזרי - יעירוני רעיוני מתוך האשמורות (סליחות) נוסח תימן. במהדורת תשמ"ט חלק ב עמוד שעד.
חומר טבע

חומר טבע או חומר טבעי הוא תרכובת המיוצרת באופן טבעי על ידי יצורים חיים. בדרך כלל, הכוונה לתרכובות אורגניות או אורגנו-מתכתיות המיוצרות בגופן של צמחים, חיידקים, פטריות וחיות, שעברו ברירה מלאכותית. חומר טבע עשוי להיות מיוצר בצורה סינתטית או חצי-סינתטית על ידי האדם, ועדיין החומר הסופי ייקרא בשם חומר טבע, כלומר, הכינוי חומר טבע ניתן לחומר עצמו, ולא לאופן ההפקה שלו. לחומרי טבע נודעת חשיבות רבה במחקר המודרני, בשל היותן מקור לתרכובות בעלות חשיבות ביולוגית, רפואית ומסחרית לאדם. מטבוליזם ראשי מטבוליזם משני חומצות אמינו, פפטידים וחלבונים פחמימות גליקוזידים ליפידים, שומנים וחומצות שומן אחר (תרכובות ארומטיות והטרוציקליות) חומרים המתקבלים מיצורים פרוקריוטים (כגון: חיידקים) חומרים המתקבלים מיצורים איקריוטים (כגון: פטריות, צמחים, חיות) בידוד חומרי טבע ממקורות ביולוגים נעשה, לרוב, בשיטות פיזיקליות או כימיות כגון: מיצוי, סינון, סירכוז, גיבוש מחדש וזיקוק. אחת הטכניקות העיקריות היא הכרומטוגרפיה, בדגש על כרומטוגרפיית עמודה, וכרומטוגרפיית נוזל בלחץ גבוה. לאחר שהחומר בודד וטוהר, ניתן לבצע כמה בדיקות אנליטיות שמטרתן זיהוי מוחלט של מבנה החומר, וביניהן: ספקטרוסקופיית תהודה מגנטית גרעינית (NMR) - בדגש על HNMR, CNMR. בדרך כלל משולבים מספר בדיקות אנליטיות מקדימות, על מנת להקל על פענוח המבנה: כגון: ספקטרוסקופיית מסה, ספקטרוסקופיית תת-אדום וספקטרוסקופיית על-סגול ואור נראה. עבור מולקולות גדולות ומורכבות יותר, ייתכן ויהיה צורך בטכניקות אנליטיות אחרות או נוספות. ייצור חומרי טבע עשוי להיות בצורה מלאכותית, כפי שנעשה בתהליך הסינתזה המוחלטת - שהיא מענפיה החשובים של הסינתזה האורגנית. או לחלופין בתהליכים מלאכותיים למחצה, המיושמים בבסיסה של הביוטכנולוגיה. סינתזה מוחלטת ביוטכנולוגיה מדיה וקבצים בנושא חומר טבע בוויקישיתוף מוצרים טבעיים, דף שער בספרייה הלאומית Natural products, nature.com
מעבר קיקינג הורס

מעבר קיקינג הורס (באנגלית: Kicking Horse Pass - "מעבר הסוס הבועט") הוא מעבר הרים גבוה (גובהו 1,627 מטרים מעל פני הים) החוצה את קו פרשת המים של אמריקה, בהרי הרוקי הקנדיים, בגבול בין הפארק הלאומי באנף בפרובינציית אלברטה והפארק הלאומי יוהו בפרובינציית קולומביה הבריטית בקנדה. האתר נחשב אתר היסטורי לאומי של קנדה, מאחר שנבנה בו קו הרכבת הקנדית הפסיפית, בין העיירה לייק לואיז באלברטה לבין העיירה פילד בקולומביה הבריטית. תוואי זה נבחר בשנת 1880, תוך העדפתו על תוואי צפוני יותר, שאמור היה לעבור דרך מעבר ילוהד. במעבר ההרים נמצא נחל דיווייד (Divide Creek) הייחודי בכך שהוא מתפצל לשני עברי קו פרשת המים של אמריקה. המעבר נחקר לראשונה על ידי חוקרים אירופאים בשנת 1858. הייתה זו משלחת פאליסר, בראשות קפטן ג'ון פאליסר שחקרה את מעבר ההרים, ונתנה לה את שמו. מקור שמו של מעבר קיקינג הורס, ונהר קיקינג הורס העובר בו, באירוע בו חוקר הטבע והגאולוג ג'יימס הקטור קיבל בעיטה מסוסו בעת שסייר באזור. מסלול הרכבת המקורי שהוקם במעבר עבור מסילת הרכבת הקנדית הפסיפית היה בין פסגת המעבר לבין אגם ואפטה והעיירה פילד נודע, בשל השיפוע החד של (שיפוע של 4.5%) בשם "הגבעה הגדולה" - קו הרכבת התלול ביותר באמריקה הצפונית. עקב תדירות התאונות הגבוהה, והעלות הגבוהה שנדרשה עקב חיבור מנועי עזר בטיפוס הרכבת במעלה הגבעה הגדולה, הוחלט על הקמת שתי מנהרות ספירליות, ואלה החליפו בשנת 1909 את המסלול הישיר. אמנם המנהרות האריכו את המסלול במספר קילומטרים, אולם הם הורידו את שיפוע המסילה לשיפוע של 2.2%. בשנת 1962 נבנה דרך המעבר הכביש המהיר הטרנס-קנדי. בעוברו דרך מעבר ההרים מגיע הכביש לנקודתו הגבוהה ביותר בקנדה - גובה 1,643 מטרים. מבט מזרחה ממעבר קיקינג הורס לעבר הכביש המהיר הטרנס קנדי המנהרות הספירליות של הרכבת הקנדית פסיפית, שנת 1908 נהר קיקינג הורס אתר הנופש קיקינג הורס מדיה וקבצים בנושא מעבר קיקינג הורס בוויקישיתוף מעבר קיקינג הורס, באטלס הרכבות של אלברטה מעבר קיקינג הורס במרשם האתרים ההיסטוריים של קנדה סרטון של מעבר קיקינג הורס, סרטון באתר יוטיוב מעבר קיקינג הורס, באתר אנציקלופדיה בריטניקה (באנגלית) תיאור מעבר קיקינג הורס במרשם האתרים ההיסטוריים של קנדה השפעת המתלול במעבר קיקינג הורס על הרכבת הקנדית אתר הכביש המהיר הטרנס-קנדי, בקולומביה הבריטית
ליילנד משאית בנזין שנת 1904

ליילנד משאית בנזין שנת 1904 (באנגלית: Leyland petrol road waggon) היא משאית פתוחה המונעת על ידי בנזין אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בין השנים 1904–1906. בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ". דגם ה-"ליילנד משאית בנזין שנת 1904" היה דגם הרכב הראשון של "ליילנד" שמנועו היה מסוג מנוע בעירה פנימית, אשר מנועו תודלק על ידי בנזין. הדגם יוצר לאחר שהרשויות הבריטיות העלו את המהירות המותרת לרכבי מנוע ל-6.4 קמ"ש. ליילנד משאית קיטור - שנת 1896 ליילנד 8 ליילנד מוטורס (Leyland Motors - HowlingPixel) מדיה וקבצים בנושא ליילנד משאית בנזין שנת 1904 בוויקישיתוף אתר leylandsociety 1912 edition of 1905 book, "The Book of Modern Engines and Power Generators", vol. V, London: Caxton Author Andy Dingley (scanner) ] ליילנד משאית בנזין שנת 1904 Towards Sustainable Road Transport
נבחרת גביע הפדרציה של שווייץ

נבחרת גביע הפדרציה של שווייץ היא נבחרת הטניס של שווייץ המשחקת בגביע בילי ג'ין קינג לפני כן: גביע הפדרציה העולמי, ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. ההישג הגבוה של הנבחרת הייתה זכייה בשנת 2022. נכון לשנת 2022 שיחקה בריטניה מאז תחילת השתתפותה בגביע הפדרציה 151 משחקים בינלאומיים, בהם ניצחה 86 מפגשים. הדירוג הנוכחי של נבחרת שווייץ בדירוג נבחרות הנשים של גביע הפדרציה, הוא המקום ה-7 בעולם, נכון ל-15 באפריל 2024, עלייה של 4 מקומות לעומת דירוג קודם. 1963 : סיבוב 1 1964 : סיבוב 1 1965 : סיבוב 2 1966 : סיבוב 2 1967 : סיבוב 2 1968 : סיבוב 2 1969 : סיבוב 2 1970 : סיבוב 2 1971 : - 1972 : סיבוב 1 1973 : סיבוב 1 1974 : סיבוב 2 1975 : סיבוב 1 1976 : רבע גמר 1977 : סיבוב 2 1978 : סיבוב 2 1979 : רבע גמר 1980 : סיבוב 2 1981 : חצי גמר 1982 : רבע גמר 1983 : חצי גמר 1984 : סיבוב 2 1985 : סיבוב 2 1986 : סיבוב 2 1987 : סיבוב 1 1988 : סיבוב 1 1989 : סיבוב 1 1990 : סיבוב 1 1991 : רבע גמר 1992 : סיבוב 1 1993 : סיבוב 1 1994 : סיבוב 1 1995 : - 1996 : השרדות 1997 : השרדות 1998 : גמר 1999 : סיבוב 1 2000 : בית עולמי 2001 : הישרדות 2002 : הישרדות 2003 : הישרדות 2004 : הישרדות 2005 : הישרדות 2006 : הישרדות 2007 : הישרדות 2008 : הישרדות 2009 : הישרדות 2010 : - 2011 : הישרדות 2012 : הישרדות 2013 : הישרדות 2014 : הישרדות 2015 : הישרדות 2016 : חצי גמר 2017 : חצי גמר 2018 : בית עלומי 2019 : בית עלומי ב' 2020-21 : משחקי הגמר 2022 : מדיה וקבצים בנושא נבחרת גביע הפדרציה של שווייץ בוויקישיתוף נבחרת טניס הנשים של שווייץ - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
אולם יערת העמק

אולם יערת העמק הוא אולם ספורט המשמש למשחקי הבית של קבוצות הכדורסל של הפועל מגדל העמק-יזרעאל המשחקת בליגה הארצית בכדורסל. האולם ממוקם בסמוך לקריית החינוך על שם שאול עמור. האולם מכיל כ-850 מקומות ישיבה בשני יציעים. בקיץ 2017 החלו עבודות לשיפוצו של האולם. במהלך שיפוץ זה הוחלף הפרקט, שופצו אזורים שונים במבנה האולם כגון חדרי השירותים והחלפת כל מושבי הטריבונות, התקנת שעוני משחק ולוחות תוצאות ושופצה רחבת הכניסה. השיפוץ הושלם בינואר 2018 לאחר שעלה כ-1.5 מיליון שקלים. האולם - באתר איגוד מנהלי מחלקות הספורט Rajdst - your news portal !, ‏2022-03-30 (באנגלית אמריקאית) ערך זה הוא קצרמר בנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
רולף קרלס

רולף קרלס (בגרמנית: Rolf Carls;‏ 29 במאי 1885 – 29 באפריל 1945) היה אדמירל גרמני במלחמת העולם השנייה. קרלס נולד ברוסטוק ב-29 במאי 1885. ב-1903 הוא התגייס לצי הקיסרי הגרמני, ואת הכשרתו הבסיסית קיבל על האנייה "שטיין". ב-1905 הועבר לשייטת הגרמנית שהוצבה בסין, וב-28 בספטמבר 1906 הועלה לדרגת לויטננט צור זי. לאחר מכן שרת על האנייה "הנסיך ביסמרק" ואז על הטרפדת "טאקו". ב-1907 חזר לגרמניה, ועם פרוץ מלחמת העולם הראשונה הוצב כקפיטן-לויטננט על הסיירת הקלה "ברסלאו". סיירת זו הייתה חלק מ"פלגת הים התיכון" בפיקודו של וילהלם סושון. עם פרוץ המלחמה הייתה הפלגה לכודה בים התיכון, ועשתה מאמצים להימלט מהצי הבריטי. הממשלה הגרמנית הצליחה לשכנע את האימפריה העות'מאנית לפתוח את הדרדנלים בפני הספינות וכדי לעקוף את הנייטרליות הטורקית, העניקו הגרמנים את האוניות במתנה לטורקיה. האניות הניפו את הדגל הטורקי, אך הצוותים הגרמניים המשיכו להפעילן וסושון המשיך לפקד עליהן. קרלס קיבל מהעות'מאנים את אות מסדר אוסמאני דרגה רביעית. באמצע ינואר 1917 הוא הועבר חזרה לגרמניה, וב-15 באפריל של אותה שנה הועבר לכוח הצוללות. במהלך 1918 הוא פיקד על הצוללות "U 9" ו-"U 124". עם סיום המלחמה ופיזורו של הצי הקיסרי, הצטרף קרלס אל הרייכסמרינה. באוקטובר 1928 הוא מונה לראש מחלקת ההדרכה של הצי, וב-27 בספטמבר 1932 מונה למפקד אוניית הקו "הסן". בדצמבר 1936 הוא מונה למפקד הצי (Flottenchef) - התפקיד השלישי במעלתו בצי הגרמני, המקביל למפקד צי הבית (Home Fleet) בצי הבריטי. במקביל, בספטמבר 1937, במהלך מלחמת האזרחים הספרדית, הוא פיקד על כוח אוניות גרמניות מול חופי ספרד. בנובמבר 1938 הועבר התפקיד של מפקד הצי להרמן בהם, וקרלס מונה למפקד בסיס הצי הים הבלטי. בעקבות פרישתו של קונרד אלברכט ב-1939, ירש אותו קרלס כמפקד קבוצת הצי מזרח. הוא השתתף בתכנון מבצע וסריבונג - הפלישה לנורווגיה, ובאוגוסט 1940 הופקד גם על הניהול המבצעי של כוחות הצי הגרמניים בדנמרק. בסתיו 1941 פיקד על כוחות הצי שהשתתפו במבצע ברברוסה וכבשו את האיים הבלטיים. ב-31 במאי 1943 פרש קרלס משירות פעיל, לאחר שהיטלר דחה את מועמדותו כמפקד הקריגסמרינה במקום אריך רדר, והעדיף למנות את קרל דניץ הצעיר יותר. לאחר פרישתו בחר להיכנס לפוליטיקה, ומונה לממלא מקומו של מנהל מחוז סטורמרן. משרדו היה בהתחלה בהמבורג-ונדסבק, אך היה עליו לעבור לבאד אולדסלו בעקבות התגברות ההפצצות של בעלות הברית. פחות משבועיים לפני תום המלחמה, העיר הופצצה על ידי 300 מפציצים של בעלות הברית ב-24 באפריל 1945. בהפצצה זו נגרמו למעלה מ-700 מקרי מוות (ברובם המכריע של האזרחים, כולל פליטים רבים) קרלס עצמו נהרג במרתף בית הספר עם עוד 29 אנשים. הוא היה בן 59 במותו מדיה וקבצים בנושא רולף קרלס בוויקישיתוף Hans Wilhelm Karl/ רולף קרלס (באנגלית)
שירות ביון החוץ של רומניה

שירות ביון החוץ של רומניה (ברוסית: Serviciul de Informații Externe) הוא סוכנות הביון הרומנית ואחד הארגונים החשאיים ביותר בקהילת המודיעין הרומנית. ארגון זה אחראי לאיסוף מגוון אמצעי איסוף מודיעין בנוגע לביטחון הלאומי והאינטרסים הלאומיים של המדינה. השירות ממונה על איסוף מידע מסוג מודיעין אנושי (יומינט) ומשימות הפקת מודיעין חשאיות מחוץ לגבולות המדינה, דיפלומטיה חשאית, תפקידים מיוחדים וסיכול יעדים אזרחיים וצבאיים של האויב. פעילותו כפופה להנחיות הממשלה וצווים נשיאותיים והוא כפוף לנשיא רומניה. הארגון מקביל ל-CIA האמריקאי ולמוסד הישראלי. שירות ביון החוץ הוקם בפברואר 1990 מכוח צו 111 של חזית הישועה הלאומית שייסדה את מרכז ביון החוץ (Centrul de Informații Externe) בתור סוכנות הביון החדשה, מתוך מחלקת המודיעין של הסקוריטטה. מעט מאוד ידוע על מבצעי הארגון ואופי פעילותו מהווה מידע חסוי וחשאי. אתר האינטרנט הרשמי של שירות ביון החוץ של רומניה ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו. רומניה: ארגונים
שלמה קצין

הרב שלמה שאול קצין (מרץ 1909 – 23 באוקטובר 1982) היה שוחט, מוהל ומורה הוראה, רב השכונות נחלת אחים ונחלת ציון בירושלים, אב בית דין במצרים, ודיין ביפו ובתל אביב. נולד בירושלים בחודש מרץ 1909 (אדר ה'תרס"ט) לאלטון ולרב שאול קצין, שהיה מקובל ומחבר הספרים "אמרי בינה" ו"פרי צדיק". האות ש' נוספה לשמו כקיצור לשם אביו, כנהוג במשפחתו בתקופה זו. בילדותו למד בתלמוד תורה ובבית ספר, ומשם המשיך לישיבת פורת יוסף, שם למד אצל הרב יעקב עדס והרב עזרא עטיה. בסיום לימודיו הוסמך לרבנות על ידי הרב בן-ציון מאיר חי עוזיאל, ושימש כרב השכונות "נחלת אחים" ו"נחלת ציון" בירושלים. במקביל שימש כסופר וכמזכיר בית הדין של העדה הספרדית בירושלים למשך כשנתיים. הוסמך גם כשוחט ובודק, וכמוהל, ובשנת 1931 (ה'תרצ"א) ייסד בירושלים "בית דרשות לחכמה ולמוסר". לאחר פטירת הרב יהודה הכהן מסלתון טראב, מונה לשמש תחתיו כאב בית דין וכרב במצרים. לאחר הקמת המדינה חזר ארצה והחל לשמש כרב וכדיין ביפו, וייסד שם את בית הכנסת הגדול "שיבת ציון". לאחר מספר שנים עבר להתגורר בבני ברק, והחל לשמש כמורה הוראה וכחבר בית הדין הרבני בתל אביב יפו. הלך לעולמו ב-23 באוקטובר 1982 (ו' בחשוון ה'תשמ"ג). אחיו היה הרב יעקב קצין. כרם שלמה - שני חלקים; חידושים על מסכתות הש"ס ושו״ת, דרושים שדרש בפני קהילות שונות, וביאור מאמרים שונים של חז"ל טהרת בנות ישראל - דיני נידה, טבילה וסדר טהרה, ירושלים ה'תרצ"ה ניצוצי אור - מוסר ותוכחות, ירושלים ה'תרצ״ה. בהסכמת הרבנים הראי״ה קוק, יוסף צבי דושינסקי, בן ציון אברהם קואינקה ואברהם פילוסוף דברי שלמה - שו"ת, חידושים ודרשות, שני חלקים חלק ממאמריו פורסמו בירחונים תורניים ובעיתונים שונים משה דוד גאון, "שלמה ב״ר שאול קצין", יהודי המזרח בארץ ישראל ח"ב, ירושלים, תרצ"ח, עמ' 631, באתר היברובוקס חכם שלמה קצין, באתר החכם היומי הרב יחיאל שלומוב, הרה״ג שלמה ש. קצין שליט״א, בירחון קול סיני, באתר HebrewBooks שלמה שאול קצין (1902-1982), דף שער בספרייה הלאומית
סרבה

סרבה (ברומנית: Sârbă או Sîrba) הוא ריקוד עם רומני מהיר במקצב 2/4 ממשפחת המחולות הבלקנו-קרפטיים ונפוץ ברומניה וברפובליקת מולדובה. סרבה הוא ריקוד מעורב לשני המינים המתבצע בדרך כלל בחצי מעגל. המחוללים צועדים בו זמנית לצדדים וידיהם על כתפי המחוללים הסמוכים מצד ימין ומצד שמאל. את הריקוד מתחילים מצד שמאל אל צד ימין, תוך שילוב צעדים אל מרכז המעגל והחוצה. גם כליזמרים נוהגים לנגן סרבה Istoria dansului (ברומנית) Dansul popular, poartă spre identitatea națională (ברומנית) ביצוע של סרבה ושל הורה, סרטון באתר יוטיוב בטעות מתעתקים את השם בעברית עם יו"ד, "סירבה".